200 लोगों के कत्लेआम पर दादा को पापी-हत्यारा कहा, पीड़ित के रिश्तेदार ने गले लगाया
South Korea Massacre; Who Is South Korea Ex-Military Dictator Grandson Chun Doo-hwan साउथ कोरिया में सैन्य तानाशाह रहे चुन डू ह्लान के पोते चुन वू-वॉन ने शुक्रवार को एक प्रेस कांफ्रेंस की। इसमें चुन वू-वॉन ने अपने दादा के किए गुनाहों के लिए सरेआम माफी मांगी।
साउथ कोरिया में तानाशाह रहे चुन डू ह्लान के पोते चुन वू-वॉन ने शुक्रवार को एक प्रेस कांफ्रेंस की। इसमें चुन वू-वॉन ने अपने दादा के किए गुनाहों के लिए सरेआम माफी मांगी। उन्होंने कहा कि मेरे दादा ने तानाशाह रहते हुए बहुत बड़ा गुनाह किया वो पापी और हत्यारे थे।
दरअसल, साउथ कोरिया में 1980 में लोकतंत्र का समर्थन करने वाले लोगों ने मिलिट्री की तानाशाही के खिलाफ प्रदर्शन किए थे। इन्हें कुचलने के लिए उस समय साउथ कोरिया के तानाशाह रहे चुन डू ह्वान ने ग्वांगजु में 200 लोगों का कत्लेआम करवाया दिया था।
माफी मांगने वाले परिवार के पहले सदस्य बने
चुन वू वॉन अपने दादा के किए गुनाहों पर माफी मांगने वाले परिवार के पहले सदस्य हैं। ग्वांग्जु के लोग सालों से चुन वू ह्वान के परिवार से माफी मांगने की मांग कर रहे थे। अपने दादा के किए गुनाहों की माफी मांगने के बाद चुन वू उन लोगों की कब्र पर गए जिनका उनके दादा के आदेशों पर कत्लेआम हुआ था।
सैन्य तानाशाही के खिलाफ प्रदर्शन में मारे गए लोगों के परिवार वालों ने चुन की माफी को स्वीकार किया। एक ने तो उन्हें प्रेस कॉन्फ्रेंस के दौरान गले भी लगाया।
सैनिकों ने महिलाओं का रेप किया
बीबीसी के मुताबिक 1980 के दशक में साउथ कोरिया में हजारों लोग सेना की तानाशाही के खिलाफ सड़कों पर उतर गए थे। प्रदर्शन के 9वें दिन साउथ कोरिया के ग्वांगजू में सैनिकों ने लोगों ताबड़तोड़ गोलियां चलाना शुरु कर दिया। रिपोर्ट्स के मुताबिक सैनिकों ने लोगों को बेरहमी से पीटा और उनका यौन शोषण किया।
प्रदर्शनों को कुचलने के लिए हेलीकॉप्टर तक से गोलियां चलाई गई थी। सेना ने अपने लोगों पर फाइटर जेट से बम भी बरसाए थे। सेना के कत्लेआम से बचे लोगों का कहना है कि उस दौरान हुए प्रदर्शनों में मरने वालों की संख्या 200 से कहीं ज्यादा थी।
2018 में खुद सरकार ने आधिकारिक तौर माफी मांगी थी। सरकार ने ये बात कबूली थी कि सैनिकों ने प्रदर्शनकारी महिलाओं का रेप किया था।
मरते दम तक चुन डू ह्वान ने माफी नहीं मांगी
1988 में साउथ कोरिया में चुन डू ह्वान की तानाशाही खत्म हो गई। जिसके बाद 1996 में उन्हें भ्रष्टाचार और राजद्रोह का दोषी ठहराकर जेल भेज दिया था। हालांकि, बाद में राष्ट्रपति ने उनकी सजा को माफ कर दिया था। बीबीसी के मुताबिक चुन डू ह्वान ने पूरी उम्र अपने गुनाहों की माफी नहीं मांगी। 2021 में 90 की उम्र में उनका निधन हो गया था।
